Georges Mischo

De Georges Mischo, gebuer den 18. September 1974Sou uginn als Verwaltungsrotpresident vum Centre hospitalier Emile Mayrisch ënnert der Nummer G197 am Handelsregëster, publizéiert den 8. Februar 2018 zu Esch-Uelzecht, ass e lëtzebuergesche Politiker (CSV). 
Hien ass zanter dem 20. Januar 2026 Deputéierten an der Chamber"Zwei neue Abgeordnete treten an." wort.lu, 20.01.2026., nodeems hie vum 17. November 2023 bis den 8. Dezember 2025 Minister fir Sport a Minister fir Aarbecht an der Regierung Frieden-Bettel war.Assermentation des membres du gouvernement 2023. gouvernement.lu, 17.11.2023.

Karriär
De Georges Mischo ass vu Beruff Sportsprofesser.

De Georges Mischo huet eng éischt Kéier bei de Gemengerotswalen 2011 kandidéiert a gouf 2014 Member vum Escher Gemengerot. Bei de Gemengewale vum 8. Oktober 2017 war hie Spëtzekandidat vu senger Partei, an e gouf de 14. November 2017 Buergermeeschter an engem Schäfferot mat enger CSV-DP-déi Gréng-MajoritéitResultater vun de Gemengewalen 2017. Bei deene vum 11. Juni 2023 gouf hien erëmgewielt an nees Buergermeeschter ënnert der selwechter Koalitioun.

Bei de Chamberwale vum 14. Oktober 2018Resultat vun de Walen 2018 grad sou wéi bei deene vum 8. Oktober 2023 gouf hien als Kandidat vun der CSV am Walbezierk Süden an d'Chamber gewielt.

Mëtt November 2023 huet hien op seng Deputéierten- a Buergermeeschteschmandater verzicht, fir Minister fir Aarbecht a Sport an der Regierung Frieden-Bettel ze ginn.

Ë. a. an der Folleg vun der Affär ëm de geplangte Sportsmusée ass de Georges Mischo den 8. Dezember 2025 zeréckgetrueden. Zanter dem 20. Januar 2026 ass hien nees Deputéierten an der Chamber.

Kuckt och
 Lëscht vun de Buergermeeschtere vun Esch-Uelzecht
 Lëscht vun de lëtzebuergesche Regierungsmemberen

Um Spaweck

 Nei Deputéiert: De Georges Mischo vun der CSV Reportage op rtl.lu de 25. Oktober 2018, fir d'lescht gekuckt de 25. Oktober 2018

Kategorie:Buergermeeschtere vun Esch-Uelzecht
Kategorie:Lëtzebuergesch Deputéiert
Kategorie:Lëtzebuergesch Ministeren
Kategorie:Gebuer 1974
Kategorie:Lëtzebuergesch Buergermeeschteren